Islamitiese Staat - Wikipedia
djihadiese militêre groep en 'n selfbenoemde staat oor dele van Sirië en Irak
Die Islamitiese Staat in Irak en die Levant (ISIL), ook soms die Islamitiese Staat in Irak en Sirië (ISIS) of slegs die Islamitiese Staat (IS) genoem, is 'n djihadiese militêre groep en 'n selfbenoemde staat oor dele van Sirië en Irak. Die gebied waar ISIS aktief is, het vroeër die Levant geheet. ISIS streef na 'n kalifaat, 'n staat wat deur 'n kalief, dit wil sê 'n opvolger van die Islamitiese profeet Mohammed, regeer word. Die oorspronklike Islamitiese kalifaat is in 1924 ontbind toe die Ottomaanse Ryk ontbind is.
ad-Dawlah al-Islāmīyah fil 'Irāq wa ash-Shām
Islamitiese Staat in Irak en die Levant
[[Lêer:|85px|Seël van die Islamitiese Staat]]
Nasionale leuse: باقية وتتمدد
(Arabies vir: "Oorblywend en uitbreiding")
Hoofstad Ar-Raqqah, Sirië (de facto)
35°57′N 39°1′O﻿ / ﻿35.950°N 39.017°O﻿ / 35.950; 39.017
Grootste stad Ar-Raqqah
• Selfverklaarde kalief
"Ibrahim" Abu Bakr
• Islamitiese Staat verklaar
• Kalifaat verklaar
3 Januarie 2014
29 Junie 2014
onbekend ([[Lys van lande volgens bevolking|]])
Geldeenheid onbekend (-)
- Somertyd OAT (UTC+3)
nie toegepas nie (UTC+3)
ISIS is in 1999 as 'n splintergroep van Al-Kaïda gestig na die omverwerping van Saddam Hoesein in Irak. Al-Kaïda het hom later van die groep gedistansieer omdat dit volgens hulle te ekstremisties is. Hulle pas sjaria-wette streng toe (kap diewe se hande af, lyfstraf vir mans wat drink en vroue sonder kopdoeke). Hulle het ook verskeie video's vrygestel waarin hulle joernaliste en ander gevangenes onthoof, soos van die onthoofding van 21 Koptiese Christene in Libië.
Die organisasie is deur die Verenigde Nasies, die Verenigde State van Amerika, die Verenigde Koninkryk en verskeie ander lande as 'n terroriste-organisasie verklaar. Volgens Amnestie Internasionaal is die groep skuldig aan etniese suiwering op 'n historiese skaal. Teen Junie 2014 het meer as een miljoen Irakiërs al as gevolg van ISIS se gewelddadige aanslag uit hulle huise gevlug.
In Julie 2017 het die groep beheer oor sy grootste stad, Mosul, aan die Irakse weermag verloor. Na aanleiding van hierdie groot nederlaag het ISIL grondgebied aan die verskillende state en ander militêre magte wat daaraan gekoppel is, verloor, totdat dit teen November 2017 geen betekenisvolle grondgebied beheer het nie. Amerikaanse militêre amptenare en gelyktydige militêre ontledings het in Desember 2017 gerapporteer dat die groep net 2 persent van die grondgebied wat hulle voorheen gehad het, behou het. Op 10 Desember 2017 het Irak se eerste minister, Haider al-Abadi, gesê dat Irakse magte die laaste oorblyfsels van die Islamitiese staat van die land verdryf het, drie jaar nadat die militante groep omtrent 'n derde van die gebied van Irak gevang het. Teen 23 Maart 2019 het ISIL hul finale stukke beheerde gebied verloor en hul "tentstad" en gebiede in Al-Baghuz Fawqani aan die einde van die Slag van Baghuz Fawqani oorgegee.
↑ (en) Hassan, Hassan (11 Junie 2014). "Political reform in Iraq will stem the rise of Islamists". The National. Besoek op 18 Junie 2014.
↑ (en) Khatib, Lina (12 Junie 2014). "What the Takeover of Mosul Means for ISIS". Carnegie Endowment for International Peace. Besoek op 18 Junie 2014.
↑ (en) "ISIS on offense in Iraq". Al-Monitor. 10 Junie 2014. Besoek op 11 Junie 2014.
↑ (en) Kelley, Michael B. (20 Augustus 2014). "One Big Question Surrounds The Murder Of US Journalist James Foley By ISIS". Business Insider. Besoek op 20 Augustus 2014. ...the de facto ISIS capital of Raqqa, Syria...
↑ (en) Rubin, Alissa J. (5 Julie 2014). "Militant Leader in Rare Appearance in Iraq". The New York Times. Besoek op 6 Julie 2014.
↑ (en) "ISIS Spokesman Declares Caliphate, Rebrands Group as Islamic State". SITE Institute. 29 Junie 2014. Besoek op 29 Junie 2014.
↑ (en) "Iraqi City in Hands of Al-Qaida-Linked Militants". Voice of America. 4 Januarie 2014. Besoek op 16 Januarie 2014.
↑ (en) "The Crisis in Iraq" (PDF). UMAA. 18 Junie 2014. Besoek op 29 Augustus 2014.
↑ (en) YouTube (20 Junie 2014). "1,000,000 Iraqis Have Fled Their Homes As ISIS Continues Armed Siege".
↑ Nederlandse Omroep Stichting (17 Junie 2014). "Miljoen Irakezen vluchten voor ISIS".
↑ "PressTV-'US created, allowed regional funding of Daesh'". 11 Julie 2017. Geargiveer vanaf die oorspronklike op 11 Julie 2017.
↑ Russia's Syria Mirage Institute for Study of War website. By Matti Suomenaro, et al. 13 Augustus 2017. Besoek op 3 Maart 2018.
↑ FOX. "ISIS has lost 98 percent of its territory, officials say".
↑ "Islamic State completely 'evicted' from Iraq, Iraqi PM says". The Age. 9 Desember 2017.
↑ Philip Issa, Andrea Rosa en Maya Alleruzzo, US-allied Syrian force declares victory over Islamic State, The Washington Post. 23 March 2019.
Ontsluit van "https://af.wikipedia.org/w/index.php?title=Islamitiese_Staat&oldid=1966701"
Last edited on 26 Maart 2019, at 19:44